Plantejaments+TIC


 * Plantejaments TIC **

Actualment les tecnologies són unes eines importantíssimes dins de la societat actual i dins del nostre camp, **l’ensenyament**. No hi ha dubte que la nostra societat està patint efectes i vivint transformacions ocasionades pel gran impacte d’aquestes. Sembla que en tots els àmbits possibles (social, cultural, econòmic o, fins i tot la vida política) queden o quedaran transformats i afectats per aquest creixement continu i massiu dels vincles entre la nostra societat i les TIC. La seva progressiva implementació i creixement, la seva incorporació a moltes de les nostres pràctiques educatives, a molts dels nostres hàbits més quotidians, està generant efectes notables i importants, i provoca l’eclosió d’actors, dinàmiques i transformacions noves que en molts casos excedeixen els límits de l’imaginable.

Així doncs, la tecnologia sempre ha causat un gran impacte a l'educació i la relació entre les Teories de l'Aprenentatge i les TIC s'ha fet més estreta en aquests últims anys a causa dels canvis constants que aquestes han provocat en la societat i en la manera de comunicar-se i aprendre de les persones.


 * Conductisme **

Tots aquells materials d’aprenentatge a través de les noves tecnologies que segueixin la vessant conductista tindran uns aspectes clau: - Exercicis mecànics i repetitius. - L’ordinador tutoritza l’aprenentatge. - Afavoreix l’automatització. - Proporciona un ensenyament individualitzats. - És un ensenyament programat. - No permet respondre dubtes o imprevistos. L’any 1958 Skinner va crear una màquina que servia per a reproduir el currículum d'una instrucció programada, anys posteriors es van crear aplicacions com Logo que seguia el model conductista. Actualment algunes activitats en format d’applet podrien considerar-se com activitats conductistes ja que l’alumne ha d’anar realitzant exercicis, en moltes ocasions repetitius, i la mateixa activitat l’indica al moment si és correcte o no. En segons quins casos aquestes aplicacions tenen un efecte positiu en els estudiants ja que reforcen els coneixements. En situacions en les quals es pretén la memorització de conceptes pot ser una eina útil el material indicat.


 * Constructivisme **

Els estudiants tenen la oportunitat d’ampliar la seva experiència d’aprenentatge a l’utilitzar les noves tecnologies coma eina per l’aprenentatge constructivista. Aquestes eines li ofereixen opcions per aconseguir que l’aula tradicional es converteixi en un nou espai, on tenen a la seva disposició activitat innovadores de caràcter col·laboratiu i amb aspectes creatius que els permeten afiançar el que aprenen al mateix temps que es diverteixen. Aquestes característiques donen com a resultat que el propi alumne sigui capaç de construir el seu coneixement amb el docent com un guia i mentor, atorgant-li la llibertat necessària perquè explori l’ambient tecnològic, però alhora estan present quan tingui dubtes o li sorgeixi algun problema. Des del model constructivista podem classificar l’ús de les TIC en funció dels rols que acaba desenvolupant:
 * Com un **instrument de suport a la construcció de coneixement** a través de la representació de les pròpies idees.
 * Com a **vehicle per accedir a la informació i per comparar creences, perspectives i arguments** amb els altres i dels altres.
 * Com a **context que facilita l’aprenentatge a través de l’acció, a través de la simulació i la representació de situacions pròpies del món** **real.**
 * Com a **mitjà d’interacció social que facilita l’aprenentatge a través del diàleg, la col·laboració i la construcció de consens entre els membres d’una comunitat.**
 * Com a “**partner” intel·lectual** que ajuda al discent a articular i representar el que sap, el que ha après i la manera com ho ha après.

Així hi ha moltes aplicacions per aconseguir un bon treball amb suport de les TIC, les eines Web 2.0 com wikis, blocs, xarxes socials, podcast, webquest o second life permeten un rol actiu a l'estudiant que pot construir coneixement amb els companys.




 * Connectivisme **
 * Teoria de l'aprenentatge per a l'era digital **

Segons el connectivisme, cal tenir presents aquests aspectes alhora de programar els aprenentatges que volem aconseguir dels nostres alumnes:
 * En el connectivisme l'**aprenentatge és la xarxa**.
 * Les TIC són un **mitjà** a través del qual l'alumne construeix el seu aprenentatge.
 * <span style="font-family: 'Trebuchet MS',Helvetica,sans-serif;">El paper de la tecnologia ha de ser ajudar els alumnes a **aprendre per si mateixos**, amb l'orientació dels seus mestres.
 * <span style="font-family: 'Trebuchet MS',Helvetica,sans-serif;">**Cercar, reelaborar i compartir la informació** utilitzant les noves tecnologies de la **web 2.0** i les **xarxes socials**.
 * <span style="font-family: 'Trebuchet MS',Helvetica,sans-serif;">L'avaluació ha de ser **continua**, seguint tot el procés d'aprenentatge